
PARLAMENTUL ROMÂNIEI

CAMERA DEPUTAŢILOR

Comisia pentru apărare, ordine

publică şi siguranţă  naţională

Nr.32/37

 Bucureşti, 30 ianuarie 2002

 P.L.nr.264/2001



RAPORT SUPLIMENTAR

la Raportul PL nr. 264/2001, asupra proiectului de Lege privind statutul poliţistului, înaintat Biroului Permanent cu adresa nr. 380/XVIII/12 din 22 iunie 2001


Conform hotărârii Plenului Camerei Deputaţilor adoptată în  şedinţa din 4 septembrie  2001, Comisia pentru apărare, ordine publică şi siguranţă naţională a examinat AVIZUL SUPLIMENTAR nr. 209 din 19 decembrie 2001 al Comisiei juridice, de disciplină şi imunităţi (anexat), asupra proiectului de Lege privind statutul poliţistului.

În urma dezbaterilor, în şedinţa din 28 ianuarie 2002, membrii comisiei au hotărît să propună Plenului Camerei Deputaţilor menţinerea raportului iniţial şi respingerea amendamentelor formulate în AVIZUL SUPLIMENTAR arătat mai sus, după cum urmează:

Nr. crt.
Text raport
Text  AVIZ  SUPLIMENTAR

 (Autorul)
Motivare

1.Pentru admitere

2.Pentru respingere

1
Articolul 66 alineatul (2)

1. Art. 66.  (2) Competenţa de a efectua supravegherea urmăririi penale şi de a judeca în fond infracţiunile săvârşite de poliţişti revine parchetelor de pe lângă judecătorii şi judecătoriilor pentru infracţiunile comise de către agenţii de poliţie, parchetelor de pe lângă tribunale şi tribunalelor pentru infracţiunile comise de detectivii, inspectorii şi comisarii de poliţie, respectiv, Parchetului de pe lângă Curtea Supremă de Justiţie şi Curţii Supreme de Justiţie pentru infracţiunile comise de chestorii de poliţie.
2. La articolul 66, alineatul (2) va avea următorul cuprins:

“ (2) Competenţa de a efectua supravegherea urmăririi penale şi de a judeca în fond infracţiunile săvârşite de poliţişti revine parchetelor şi instanţelor militare.”

(Autor: dl.dep. Cornel Bădoiu, membru al Comisiei juridice, de disciplină şi imunităţi; amendamentul a fost susţinut de către d-nii deputaţi Octavian Mitu şi Cornel Boiangiu, membri ai Comisiei pentru apărare, ordine publică şi siguranţă naţională)
1.Domnii deputaţi Octavian Mitu şi Cornel Boiangiu au au susţinut amendamentul motivând că Ministerul de Interne şi în special Poliţia, nu dispun în prezent de ofiţeri specializaţi în efectuarea urmăririi penale a poliţiştilor. De asemenea, au prezentat argumentul că magistraţii militari desfăşoară activităţile specifice cu mai multă operativitate.

2.Comisia pentru apărare, ordine publică şi siguranţă naţională a respins acest amendament cu 23 de voturi pentru respingere şi 2 voturi pentru admitere. S-a avut în vedere demilitarizarea poliţiei. 

Cu majoritate de voturi amendamentul a fost respins şi de către Comisia juridică, de disciplină şi imunităţi.

2

2.În întregul  cuprins al proiectului de lege, sintagma “profesie” să fie înlocuită cu sintagma “profesiune”

1. (Autor: dl.dep. Ştefan Cazimir, membru al Comisiei juridice, de disciplină şi imunităţi, care a adoptat acest amendament cu majoritate de voturi)
2. - - - - - - - - 

2.Comisia a respins amendamentul cu unanimitate de voturi.

S-a avut în vedere faptul că termenul  “profesie” şi nu  “profesiune” este, în mod constant, folosit  în conţinutul a numeroase acte normative în vigoare, aşa cum sunt: Legea nr.51/1995 pentru organizarea şi exercitarea profesiei de avocat, Statutul profesiei de avocat, Legea notarilor publici şi a activităţii notariale, nr.36/1995, Statutul  Uniunii Naţionale a Notarilor Publici şi multe altele; potrivit Dicţionarului explicativ al limbii române, cele două cuvinte au acelaşi înţeles.

               PREŞEDINTE,                                       SECRETAR,

 

Răzvan IONESCU 


 Ristea PRIBOI
Red.exp. Ţăranu M.

consult.Florescu M.

Către

BIROUL PERMANENT AL

CAMEREI DEPUTAŢILOR


Vă înaintăm, alăturat, raportul suplimentar la Raportul PL nr. 264/2001, asupra proiectului de Lege privind statutul poliţistului, depus la Biroul Permanent cu adresa nr.380/XVIII/12 din 22 iunie 2001.

În baza hotărârii Plenul Camerei Deputaţilor adoptată în şedinţa din 4 septembrie  2001, comisia a examinat AVIZUL SUPLIMENTAR nr.209 din 19 decembrie 2001 al Comisiei  juridice, de discplină şi imunităţi, la acest proiect de lege.

PREŞEDINTE,



SECRETAR,


Răzvan IONESCU


            Ristea PRIBOI

